salam, asanxidmətdə işə düzəlmək üçün  hara müraciət etməliyəm ? zəhmət olmasa cavab yazardınız
Müraciətinizlə bağlı nəzərinizə çatdırırıq kiDövlət Agentliyi və tabeliyində fəaliyyət göstərən “ASAN xidmət” mərkəzlərində qulluqkeçmə məsələləri “Dövlət qulluğu haqqında” Azərbaycan Respublikasının Qanunu ilə tənzimlənir. “Dövlət qulluğu haqqında” Azərbaycan Respublikası Qanununun 28.1-ci maddəsinə əsasən vakant inzibati dövlət qulluğu vəzifələrinə qəbul müsabiqə əsasında aparılır. Müsabiqə test imtahanından və müsahibədən ibarətdir. 
Azərbaycan Respublikasının Dövlət İmtahan Mərkəzi inzibati və yardımçı vəzifələrin təsnifat toplusuna uyğun olaraq inzibati dövlət qulluğu vəzifələri üzrə dövlət qulluğuna qəbul üçün ayda bir dəfədən az olmayaraq test imtahanları təşkil edir.
Eyni zamanda nəzərinizə çatdırırıq kiDövlət Agentliyi və tabeliyində fəaliyyət göstərən “ASAN xidmət” mərkəzlərində vakant yardımçı dövlət qulluğu vəzifələrinə qəbul müsahibə əsasında həyata keçirilir. Belə kiDövlət Agentliyinin internet saytında və sosial şəbəkələrdəki səhifələrində mütəmadi olaraq vakant vəzifələrlə bağlı müvafiq elanlar paylaşılaraq müraciət etmiş şəxslər müsahibələrə dəvət edilir. Müsahibədə uğur qazanmış şəxslər Dövlət Agentliyi və tabeliyində fəaliyyət göstərən “ASAN xidmət” mərkəzlərində işlə təmin edilir.